BMR 4651 – A szöveg pragmatikai értelmezése (szeminárium)
	2008/2009 tavaszi félév	
Dér Csilla Ilona egy. doc.

Ajánlott irodalom:
Austin, John L. 1990. Tetten ért szavak. Budapest: Akadémiai Kiadó.
Balázs János 1985: A szöveg. Budapest: Gondolat.
Beaugrande, Robert de – Dressler, Wolfgang 2000. Bevezetés a szövegnyelvészetbe. Budapest: Corvina.
Kiefer Ferenc 1983 Az előfeltevések elmélete. Budapest: Akadémiai.
Laczkó Krisztina 2001. Névmás és referencia. Magyar Nyelvőr 125: 103–107.
Nagy Ferenc 1981. Bevezetés a magyar nyelv szövegtanába. Budapest: Tankönyvkiadó.
Németh T. Enikő 2006. Pragmatika. In: Kiefer Ferenc (szerk.) Magyar nyelv. Budapest: Akadémiai Kiadó, 222–261. 
Pléh Csaba – Síklaki István – Terestyéni Tamás (szerk.) 1997. Nyelv, kommunikáció, cselekvés. Budapest: Osiris.
Szikszainé Nagy Irma 1999: Szövegpragmatika. In: Uő: Leíró magyar szövegtan. Budapest: Osiris, 200–241.
Szili Katalin 2004. Tetté vált szavak. Budapest: Tinta Könyvkiadó.
Tátrai Szilárd 2002. Az ’ÉN’ az elbeszélésben. A perszonális narráció szövegtani megközelítése. Budapest: Argumentum.
Tátrai Szilárd 2004. A kontextus fogalmáról. Magyar Nyelvőr 128: 479–494.
Tátrai Szilárd 2005. A nézőpont szerepe a narratív megértésben. Általános Nyelvészeti Tanulmányok XXI. Budapest: Akadémiai. 207–229.
Tátrai Szilárd 2006. A nagy esernyőcsel. A pragmatikai szemlélet alkalmazásának lehetőségei. Journal of Teaching Hungarian as a 2nd Language and Hungarian Culture. A magyar nyelv és kultúra tanításának szakfolyóirata 1–2: 29–35.	
Tolcsvai Nagy Gábor (szerk.) 2006. Szöveg és típus. Szövegtipológiai tanulmányok. Budapest: Tinta.
Tolcsvai Nagy Gábor 2001. A magyar nyelv szövegtana. Budapest: Nemzeti.
Tolcsvai Nagy Gábor 2003. Topikaktiválás és topikfolytonosság magyar nyelvű szövegekben. Általános Nyelvészeti Tanulmányok XX. Budapest: Akadémiai. 295–325.

A jegyszerzés feltétele: 
Legalább elégségesre értékelt szemináriumi dolgozat. 
Téma: Tetszőleges szöveg részletes elemzése szövegpragmatikai szempontok szerint. 
Az elemzés néhány lehetséges szempontja:
•	az elemzett szöveg kontextusa
•	a résztvevők, viszonyuk
•	háttérismeretek
•	a kommunikációs csatorna 
•	a használt nyelvek, nyelvváltozat(ok)
•	a használt stílus(ok)
•	deixis
•	következtetések
•	implikatúrák
•	beszédaktusok
•	koherenciaviszonyok
•	nézőpont
•	udvariassági eszközök
•	műfaji vonások, intertextualitás
•	írott szöveg esetében: tipográfia

A dolgozat ne elméletek vagy a szakirodalom ismertetéséből álljon, az elemzés tegye ki a dolgozat legalább 95%-át!
Formai követelmények (ezek hiányában vagy nem megfelelő alkalmazása esetében a dolgozatot nem fogadom el):
•	minimum 7 A/4-es oldal (a címoldal és a bibliográfia, valamint a jegyzetek nélkül)
•	Times New Roman (CE) betűtípus, 12-es betűméret, 1,5-es sortávolság
•	max. 2,5 cm-es margó mindenütt
•	oldalszámozás legyen
•	a címoldalon szerepeljen: szerző neve, szakja(i), Neptun-kódja, tanár neve, kurzus neve, dátum, a dolgozat címe
•	a dolgozatban legyenek szövegközi hivatkozások, készüljön ábécérendbe szedett bibliográfia
•	a szokásos nyelvészeti jelölésmódok (pl. nyelvi adat, hipotetikus alak, jelentés stb. jelölésének) alkalmazása
•	a szöveg forrásának pontos megnevezése
•	a szöveg (ha beszélt nyelvi, annak legjegyzett változata) mellékelve
A házi dolgozatot kizárólag kinyomtatott változatban fogadom el (elektronikus formában nem).
Leadási határidő: 2009. május 8. (péntek), KRE BTK Magyar Nyelvtudományi Tanszék (Máté Juditnál). Később benyújtott dolgozatot semmilyen indoklással nem fogadok el.
Automatikusan elégtelen jár a (bármilyen csekély mértékben) plagizáló (pl. az internetről letöltött, korábbi dolgozatokból, szakirodalomból stb. összeollózott), egyéni munkát nem vagy csak minimálisan tartalmazó dolgozatokra. 
Egyéni konzultációra természetesen mindig van lehetőség a fogadóórám időpontjában. Kérem, hogy aki jönne, néhány nappal korábban e-mailben a következő címen jelezze: csillader@gmail.com